

**OPŠTE SMERNICE ZA REALIZACIJU STRUČNE PRAKSE**

**I MENTORSKOG PROGRAMA**

1. **O PROJEKTU YOUR JOB 2**

Projekat *YourJob 2[[1]](#footnote-1)* predstavlja drugu trogodišnju fazu implementacije istoimenog projekta koji je realizovan u periodu od aprila 2019. do jula 2022. godine. Opšti cilj projekta je podizanje zapošljivosti mladih, a poseban fokus stavljen je na nezaposlene mlade u osetljivom položaju. Projekat finansiraju Austrijska razvojna agencija, Caritas Francuske i Caritas Austrije, a realizuje se kroz partnerstvo Caritas organizacija iz regiona. U Srbiji, projekat sprovode Caritas Srbije, Biskupijski Karitas Zrenjanin, Biskupijski Karitas Srem i Caritas Niš.

**Mesta implementacije:** Zrenjanin, Sečanj, Šid, Irig, Niš, Aleksinac

**Period implementacije:** Novembar 2022 – oktobar 2025.

1. **O STRUČNOJ PRAKSI I MENTORSKOM PROGRAMU**

*Program stručne prakse* podrazumeva kratkoročnu priliku za mlade nezaposlene osobe (iz projektnih lokacija) koja ima za cilj da im omogući razvijanje profesionalnih veština, sticanje radnog iskustva u struci i bolje razumevanje zadataka određenog radnog mesta.

Zahvaljujući projektu *YourJob2* najmanje 90 mladih moći će da učestvuje u programu stručne prakse.

***Praktikant/kinja*** u projektu *YourJob 2* je mlada nezaposlena osoba, koja do sada nije imala radnog iskustva u struci. Praktikant/kinja i poslodavac potpisuju Ugovor o stručnom osposobljavanju i usavršavanju[[2]](#footnote-2). Stručna praksa se realizuje kroz jasno definisane radne zadatke i ciljeve i može da traje minimum 3, a maksimalno 5 meseci. Po završetku stručne prakse, praktikant/kinja dobija potvrdu o realizovanoj stručnoj praksi i stečenom radnom iskustvu.

***Poslodavac*** – registrovani pravni subjekat (javna ustanova, institucija, privredno društvo, preduzetništvo, nevladina organizacija i sl.) u obavezi je da potpiše tripartitivni ugovor sa Caritasom i praktikantom/kinjom. Poslodavac zajedno sa YourJob savetnicom i praktikantom/kinjom definiše ciljeve stručne prakse, opis posla i radnih obaveza. Poslodavac je u obavezi i da dostavlja redovne mesečne izveštaje (narativne i finansijske obračune) u rokovima definisanim tripartitivnim ugovorom. Po završetku stručne prakse, poslodavac izdaje potvrdu praktikantu/kinji o realizovanoj stručnoj praksi i stečenom radnom iskustvu.

Kako bi stručna praksa za mlade bila efikasna i kvalitetna, svaki poslodavac treba da imenuje *mentora*.

***Mentor*** je posrednik između poslodavca, praktikanta/kinje i projekta *YourJob 2*. Osnovni zadaci mentora su: upoznavanje praktikanta/kinje s identitetom, politikama i pravilima i procedurama rada poslodavca, uvođenje praktikanta/kinje u specifične radne zadatke, praćenje praktikanta/kinje u izvršavanju radnih zadataka, pružanje podrške praktikantu/kinji i davanje ličnog primera motivacije za rad, pružanje povratne informacije praktikantu/kinji o realizovanim zadacima, savetovanje praktikanta/kinje po potrebi, informisanje poslodavca o realizovanim zadacima i kvalitetu obavljenog posla, redovno kontaktiranje s projektnim osobljem, pisanje mesečnog izveštaja o radu praktikanta/kinje.

Projekt *YourJob 2* će organizovati individualne informativne sesije za mentore kako bi se detaljnije upoznali sa ulogom mentora i kako bi u potpunosti razumeli što će se od njih tražiti.

1. **KO MOŽE DA SE PRIJAVI?**

Na poziv mogu da se prijave registrovani pravni subjekti (javne ustanove, institucije, privredna društva, preduzetnici, nevladine organizacije i sl.) iz Zrenjanina, Sečnja, Šida, Iriga, Niša, Aleksinca.

1. **RASPOLOŽIVA SREDSTVA**

Vreme trajanja programa stručne prakse finansirane projektnim sredstvima je minimum 3, a najviše 5 meseci. Projektom je predviđeno sufinansiranje u maksimalnom iznos od 350,00 EUR (u dinarskoj protivvrednosti) mesečno po kandidatu za bruto 2 nadoknadu svih troškova stručne prakse.

1. **PRIHVATLJIVI TROŠKOVI**

Sredstva se mogu iskoristiti samo za finansiranje troškova stručne prakse u skladu sa potpisanim ugovorom.

1. **VREMENSKI ROK I NAČIN PRIJAVE**

Javni poziv otvoren je do utroška projektnih sredstava, a najkasnije do 1. juna 2025. godine.

Zainteresovani poslodavci treba da popune **Prijavni obrazac** i pošalju ga na odgovarajuću imejl adresu karijerne savetnice shodno sedištu poslodavca.

Imejl adrese date su u odeljku 11.

1. **KRITERIJUMI I NAČIN ODABIRA PODNOSITELJA PRIJAVE**

*Selekcija poslodavaca*: Projektni tim će vršiti ocenu prijava na osnovu sledećih kriterijuma:

* delatnosti pravnog subjekta,
* opis radnog mesta za traženog praktikanta/kinju,
* mogućnost primanja u radni odnos praktikanta/kinje nakon završetka stručne prakse,
* spremnost na sufinansiranje troškova stručne prakse, kao i
* spremnost na zapošljavanje mladih s invaliditetom i drugih osetljivih grupa mladih.

*Selekcija mentora:* Mentore bira sam poslodavac na osnovu svojih resursa i kapaciteta. Poželjne karakteristike mentora:

* poznavanje radnog mesta i procedura rada kod poslodavca,
* prethodno iskustvo u mentorisanju,
* spremnost za učešće u programu,
* izražene komunikacijske veštine.

Ime i prezime mentora, zajedno s njegovim kontaktima poslodavac će dostaviti osoblju projekta pre početka stručne prakse, odnosno potpisivanja ugovora. U okviru programa će biti organizovane individualne informativne sesije kako bi se mentori obučili i kako bi u potpunosti razumeli što će se od njih tražiti.

1. **POTPISIVANJE UGOVORA I NAČIN FINANSIRANJA**

Ugovor o stručnom osposobljavanju i usavršavanju potpisuju praktikant/kinja i poslodavac nakon provere poslovne dokumentacije i solventnosti poslodavca. Ugovor će definisati prava, obaveze i procedure za realizaciju stručne prakse i mentorskog programa što uključuje i finansiranje troškova. Poslodavac vrši uplatu sredstava praktikantu/kinji u skladu sa potpisanim ugovorom.

Ugovor o realizaciji stručne prakse predstavlja tripartitni ugovor između Caritasa, praktikanta/kinje i poslodavca i potpisuje se nakon provere poslovne dokumentacije, kao i solventnosti i likvidnosti poslodavca. Ugovor će definisati prava, obaveze i procedure za realizaciju stručne prakse i mentorskog programa što uključuje i finansiranje troškova. Projektna sredstva za stručnu praksu uplaćuju se sa projektnog računa na račun poslodavca, nakon što poslodavac dostavi mesečne izveštaje u skladu sa ugovorom.

1. **MONITORING REALIZACIJE STRUČNE PRAKSE I MENTORSKOG PROGRAMA**

Monitoring predstavlja alat za savetovanje i podršku praktikantu/kinji, mentoru i poslodavcu i podrazumeva redovne razgovore s praktikantom/kinjom, mentorom i/ili poslodavcem o realizaciji stručne prakse. Monitoring uključuje i posetu praktikantu/kinji na radnom mestu. Kontakti sa svim mentorima i praktikantima/kinjama sprovodi se najmanje jednom mesečno za vreme trajanja Ugovora. Koristiće se online alati komunikacije (Skype, imejl) ili telefonski kontakti. Posete praktikantu/kinji će realizovati osoblje projekta.

1. **VIDLJIVOST PROJEKTA**

Od poslodavca se očekuje da, u skladu sa mogućnostima, učestvuje na događajima koji se organizuju u okviru projekta *YourJob* (konferencije, okrugli stolovi...), kao i da uzme učešće u aktivnostima promocije rezultata projekta (davanjem izjave u kojoj predstavlja svoje utiske i iskustva u vezi sa projektom, omogućavanjem da se praktikant/kinja fotografiše ili snimi na radnom mestu...) kao i da dâ saglasnost za objavljivanje kreiranih materijala.

1. **KONTAKT**

Za sve dodatne informacije kontaktirati:

**Zrenjanin i Sečanj**

**Kontakt osoba – Caritas Zrenjanin: Milica Bogdanov, karijerna savetnica**

Imejl: milica.bogdanov@caritas.rs

Telefon:

**Šid i Irig**

**Kontakt osoba - Caritas Srem: Sara Žurovski, karijerna savetnica**

Imejl: zurovski.sara@caritas-srem.rs

Telefon: 063 438037

**Niš i Aleksinac**

**Kontakt osoba - Caritas Niš:** **Jovana Dikić, karijerna savetnica**

Imejl: jdikic@caritas-nis.rs

Telefon: 066 8037228

1. *Youth Overcoming Unemployment Regionally through Job Opportunities on the Balkans 2* [↑](#footnote-ref-1)
2. Poslodavac i praktikant/kinja mogu da potpišu i drugi tip ugovora (u skladu sa važećom zakonskom regulativom) koji uređuje njihov međusobni odnos za vreme trajanja stručne prakse. [↑](#footnote-ref-2)